

PARTICIPA EN EL QÜESTIONARI PER AL DIAGNÒSTIC D’IGUALTAT

A Badalona Serveis Assistencials (BSA) estem duent a terme el nou diagnòstic de situació per elaborar el Pla d’Igualtat d’oportunitats entre dones i homes en l’entorn laboral. En aquest sentit, hem dissenyat un qüestionari amb l’objectiu de conèixer la vostra opinió amb relació a les polítiques i les actuacions que s’apliquen a l’organització. En l’elaboració del Pla d’igualtat hi participa la Comissió Negociadora del Pla d’igualtat, formada per diverses persones de BSA, en representació de l’empresa i de les persones treballadores.

La participació de totes les persones que formen part de BSA és molt valuosa per poder elaborar un Pla d’Igualtat adaptat a la nostra realitat. Per això, el qüestionari aprofundeix en el compromís de BSA en la igualtat de gènere, la conciliació de la vida laboral, familiar i personal, l’ús del llenguatge no sexista i els procediments per la lluita contra l’assetjament sexual i per raó de sexe, entre d’altres aspectes. El qüestionari també es farà extensiu a les persones treballadores d’empreses externes a BSA.

El temps per respondre el qüestionari és aproximadament de 7 minuts i es recolliran les respostes fins al dia 16 de maig de 2021. L’anàlisi de les dades el durà a terme una empresa externa, Ingeniería Social, especialitzada en temes de responsabilitat social i igualtat, que garanteix l’anonimat de les vostres aportacions. Gràcies per participar en l’enquesta. Comissió Negociadora del Pla d’Igualtat.

Podeu accedir-hi mitjançant el següent enllaç: https://es.surveymonkey.com/r/bsaigualtat

Podeu accedir-hi capturant el QR amb el vostre mòbil

